**Likumprojekta**

**“Grozījumi Sabiedriskā labuma organizāciju likumā””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta stāšanās laiks | Likumprojekts “Grozījumi likumā “Sabiedriskā labuma organizāciju likums”” (turpmāk – Likumprojekts) ir izstrādāts ar mērķi pilnveidot un uzlabot Sabiedriskā labuma organizāciju likuma (turpmāk – Likums) normas, nodrošinot sabiedriskā labuma procesa pilnveidošanu, kā arī lai uzlabotu sabiedriskā labuma organizāciju (turpmāk – SLO) un nodokļu administrācijas sadarbību.Likumā veikti grozījumi, kas skar SLO uzraudzības funkcijas veikšanu, nosakot konkrētus Valsts ieņēmumu dienesta (turpmāk – VID) uzdevumus un rīcību SLO uzraudzības funkcijas veikšanai, noteikti skaidrāki SLO statusa piešķiršanas kritēriji, kā arī noteikts, ka VID saziņa ar SLO, veicot VID izdoto administratīvo aktu, citas informācijas paziņošanu, notiek, izmantojot VID elektroniskās deklarēšanas sistēmu (turpmāk – EDS).Likums stājas spēkā 2019.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Finanšu ministrijas iniciatīvas, veicot sabiedriskā labuma organizāciju darbības vides pilnveidošanu SLO jomā, ar mērķi samazināt administratīvo slogu iesaistītām pusēm, t.sk. nosakot skaidrāku regulējumu statusa saņemšanas un uzraudzības procesā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Biedrību, nodibinājumu, kā arī reliģisko organizāciju (turpmāk – RO) un to iestāžu sabiedriskā labuma darbību regulē Likums, kura mērķis ir veicināt biedrību un nodibinājumu, kā arī reliģisko organizāciju un to iestāžu sabiedriskā labuma darbību.Grozījumi Likumā nepieciešami, lai novērstu Likuma normu dažādas interpretācijas iespējas, lai skaidri definētu visas ar VID kā Sabiedriskā labuma komisijas (turpmāk – Komisija) apkalpojošās institūcijas saistītās darbības, kā arī pilnveidotu SLO statusa piešķiršanas un sabiedriskā labuma darbības izvērtēšanas procesu.SLO ir biedrības un nodibinājumi, kuru statūtos, satversmē vai nolikumā norādītais mērķis ir sabiedriskā labuma darbība, kā arī RO, kuras veic sabiedriskā labuma darbību, ja šīm biedrībām, nodibinājumiem un RO piešķirts SLO statuss un, ja tās izlieto savus ienākumus darbībām, kurām nav komerciāla rakstura un kuras vērstas uz sabiedriskā labuma darbības nodrošināšanu. SLO darbība veicama VID lēmumā par SLO statusa piešķiršanu noteiktajās jomās.1. Likumprojektā noteikts, ka Komisijas darbību, organizējot Komisijas sēdes, nodrošina VID, sagatavojot atzinumu projektus, citus Komisijas dokumentus, fiksējot Komisijas sēdes audio ierakstā. Tādējādi skaidri definētas VID veicamās darbības attiecībā uz Komisijas sekretariāta darba nodrošināšanu. 2. Administratīvā sloga mazināšanas nolūkā, lai nodrošinātu nepārtrauktību Komisijas darbā, kas ir saistīta ar Komisijas locekļu maiņu gadījumos, kad kāds no Komisijas locekļiem atkāpjas no amata pienākumu pildīšanas, tādejādi nodrošinot informācijas pieejamību par Komisijas pārstāvja atkāpšanos ir vienas institūcijas rīcībā, kas ļautu daudz ātrāk un savlaicīgāk nodot informāciju par nepieciešamību veikt grozījumus MK rīkojuma sagatavošanā par Komisijas personālsastāva izmaiņām. Likumprojekts paredz, ka Komisijas personālsastāvu ar rīkojumu apstiprina VID ģenerāldirektors nevis Ministru kabinets, tādējādi mazinot administratīvo slogu.3. VID saziņai, (t.sk., veicot informācijas paziņošanu, iesniegšanu ar nodokļu maksātāju) izmanto VID EDS. Saskaņā ar likuma “Par nodokļiem un nodevām” 15.panta pirmās daļas 3.punktā noteikto nodokļu maksātājam ir pienākums iesniegt nodokļu administrācijai elektroniska dokumenta veidā šajā likumā vai konkrētajos nodokļu likumos paredzētās nodokļu deklarācijas un informatīvās deklarācijas normatīvajos aktos noteiktajos termiņos.Likuma “Par nodokļiem un nodevām” 7.2 panta pirmajā daļā noteikts, ka VID izdoto administratīvo aktu (arī nelabvēlīgu administratīvo aktu) un citus lēmumus, dokumentus un informāciju nodokļu maksātājam, kurš ir VID EDS lietotājs, paziņo, izmantojot VID EDS, vienlaikus par to nosūtot informāciju uz nodokļu maksātāja EDS norādīto elektronisko adresi, ja nodokļu maksātājam ir aktivizēts oficiālās elektroniskās adreses konts.No likuma “Par nodokļiem un nodevām” 7.2 panta pirmās daļas un 15.panta pirmās daļas 3.punkta izriet, ka VID saziņai ar juridiskām personām un otrādi izmanto VID EDS.Savukārt, Likumā noteikta lēmumu paziņošanas kārtība – nosūtīšana pa pastu, un SLO iepriekšēja gada darbības pārskatu iesniegšana papīra formātā.Mainot iepriekšējo VID saziņas ar SLO kārtību, pielīdzinot to VID komunikācijai ar citiem subjektiem, Likumprojektā ir noteikts, ka VID un SLO saziņa veicama elektroniski – VID EDS, t.i., Likumprojektā ir noteikti vienādi nosacījumi attiecībā uz VID saziņu ar SLO.VID saziņai ar biedrībām, nodibinājumiem un RO, t.sk., SLO, un otrādi izmanto VID EDS. VID EDS lietošanai ir pieteikušās 99,9% no reģistrētajām SLO.Likumprojekta 15.1 pants nosaka kārtību, kādā veidā VID paziņo lēmumu par SLO statusa piešķiršanu, atteikumu piešķirt SLO statusu un lēmumu par SLO statusa atņemšanu.4. Lai nodrošinātu vienveidīgas terminoloģijas lietošanu, Likumā ir aizstāts termins “mājaslapā internetā” ar terminu “tīmekļa vietnē” ([www.vid.gov.lv)](http://www.vid.gov.lv))”.5. Likuma 7.panta trešās daļas 5.punktā noteikts, lai varētu pieņemt lēmumu par SLO statusa piešķiršanu, tiek izvērtēts gada pārskats, ja atbilstoši normatīvo aktu prasībām biedrībai, nodibinājumam vai reliģiskajai organizācijai ir pienākums to sagatavot.Nodokļu parāda neesamība ir priekšnoteikums sabiedriskā labuma statusa piešķiršanai. Likumprojektā ir noteikts, ka par visiem biedrības, nodibinājuma vai reliģiskās organizācijas darbības gadiem, ir jābūt iesniegtiem gada pārskatiem. Tādējādi uz SLO statusu varēs pretendēt tikai tādas biedrības, nodibinājumi un reliģiskās organizācijas, kuras būs izpildījušas normatīvajos aktos noteiktos pienākumus attiecībā uz pārskatu iesniegšanu un VID rīcībā būs pilna informācija par biedrības, nodibinājuma un reliģiskās organizācijas darbību un mantas vai finanšu līdzekļu izcelsmi, ļaujot pārliecināties, ka SLO dibināšanas mērķis nav sabiedriskā labuma darbības veikšana.6. Lai SLO statusa piešķiršana būtu pamatotāka un kvalitatīvāka, Likumprojektā noteikts, ka biedrībai, nodibinājumam vai reliģiskajai organizācijai sabiedriskā labuma organizācijas statusu var piešķirt, ja šī organizācija vismaz vienu gadu kopš tās dibināšanas ir darbojusies kādā no sabiedriskā labuma darbības jomām. 7. Saskaņā ar Likuma 8.panta pirmās daļas 3. un 4.punktu VID lēmumu par atteikumu piešķirt SLO statusu pieņem, pamatojoties uz Komisijas motivētu atzinumu, ja biedrībai, nodibinājumam vai reliģiskajai organizācijai ir nodokļu parādi vai biedrība, nodibinājums vai reliģiskā organizācija pēc VID rakstveida pieprasījuma 90 dienu laikā nav iesniegusi šā Likuma 7.panta pirmajā, otrajā un sestajā daļā minētās ziņas un dokumentus.Šobrīd, ievērojot Likuma 8.panta pirmās daļas 3. un 4.punktā noteikto, konstatējot minētajās tiesību normās norādītos faktiskos apstākļus, lai VID pieņemtu lēmumu par atteikumu piešķirt SLO statusu, ir nepieciešams izvērtēt Komisijas atzinumu. Likumprojekts ir papildināts, nosakot kādos gadījumos VID var pieņemt lēmumu par atteikumu piešķirt SLO statusu bez Komisijas motivēta atzinuma, t.i., gadījumos:* biedrība, nodibinājums vai RO pēc VID rakstiska pieprasījuma 30 dienu laikā nav iesnigusi pieprasītās ziņas un dokumentus;
* biedrība, nodibinājums vai RO nav iesniegusi gada pārskatu par kādu no tās darbības gadiem, ja atbilstoši normatīvo aktu prasībām biedrībai, nodibinājumam vai RO bija pienākums to sagatavot un iepriekšējā gada darbības pārskatu un turpmākās darbības plānu;
* Valsts drošības iestāde ir konstatējusi un ir saņemts atzinums par konstatētajiem normatīvo aktu pārkāpumiem.

Šajos gadījumos, VID pienākums ir informēt Komisiju par VID pieņemtajiem lēmumiem.Tādejādi tiek ņemts vērā fakts, ka SLO statusa piešķiršanas priekšnoteikums ir gan nodokļu parāda neesamība, gan pilnvērtīga informācija iesniegtajos dokumentos, gan tas, ka ir saņemts attiecīgās iestādes atzinums par konstatētajiem pārkāpumiem SLO darbībā, lai VID varētu izskatīt jautājumu (virzīt uz Komisiju) par statusa piešķiršanu. Konstatējot Likuma 8.panta pirmās daļas 3.un 4.punktā noteiktos kritērijus (nodokļu parāds un pieprasīto dokumentu neiesniegšana) VID nav tiesības piešķirt SLO statusu. Tādējādi, efektivizējot SLO statusa piešķiršanas procesu, Likumprojektā ir ietvertas VID tiesības atteikt piešķirt SLO statusu, ja biedrība, nodibinājums vai reliģiskā organizācija nav iesniegusi gada pārskatu, tās nav atsaukušās uz VID pieprasījumu iesniegt papildus dokumentus vai informāciju.8. Saskaņā ar Likuma 13.panta trešo daļu, Komisija katru gadu izskata sabiedriskā labuma organizācijas gada pārskatu, iepriekšējā gada darbības pārskatu, kā arī VID informāciju par nodokļu samaksu un pašvaldības izziņu par nekustamā īpašuma nodokļa samaksu, izvērtē SLO atbilstību sabiedriskā labuma darbības būtībai. Ja Komisijai rodas pamatotas šaubas par SLO saņemto ziedojumu izlietojuma atbilstību Likuma prasībām, VID atbilstoši savai kompetencei veic attiecīgu pārbaudi un sniedz Komisijai informāciju par pārbaudes rezultātiem.VID SLO uzraudzības procesā, jau pirms dokumentu nodošanas Komisijai, var konstatēt, ka organizācijas iesniegto dokumentu apjoms sabiedriskā labuma darbības atbilstības izvērtēšanai ir nepietiekošs un, lai iegūtu pilnvērtīgu informāciju par SLO aktivitātēm un iesniegtu to Komisijai vērtēšanai, VID izmanto likumā “Par Valsts ieņēmumu dienestu” 10.pantā noteiktās VID ierēdņu tiesības nodokļu administrēšanā, pieprasot SLO sniegt papildu informāciju ar mērķi - noskaidrot vai SLO norādītās aktivitātes atbilst sabiedriskā labuma darbības būtībai. Šādu informāciju VID pieprasa tikai gadījumā, ja SLO nav norādījusi pietiekamu informāciju, lai varētu izdarīt secinājumu, ka konkrēti veiktā SLO aktivitāte ir sabiedriskā labuma darbības ietvaros.Likuma 13.pants ir papildināts, nosakot, ka pieprasītie dokumenti un ziņas ir jāiesniedz VID noteiktā termiņā.Likuma “Par grāmatvedību” 2.pants noteic, ka grāmatvedības sniegtajai informācijai jābūt patiesai, salīdzināmai, savlaicīgai, nozīmīgai, saprotamai un pilnīgai. Savukārt Ministru kabineta 2006.gada 3.oktobra noteikumu Nr.808 “Noteikumi par biedrību, nodibinājumu un arodbiedrību gada pārskatiem” 61.1 punkts paredz, ka biedrību, nodibinājumu vai arodbiedrību gada pārskati pēc to iesniegšanas VID, piecu darbdienu laikā elektroniski tiek nodoti Uzņēmumu reģistram.9. Likumprojektā 13.pantā ir noteikts, ka ziedojuma saņēmējam ir pienākums sniegt informāciju par saņemto ziedojumu izlietojumu un informācijai jābūt sagatavotai tā, lai nodrošinātu ziedojumu izlietojuma izsekojamību līdz gala labuma guvējam un caurskatāmību. Šādu nosacījumu ieviešana nodrošinās ziedošanas procesa caurskatāmību, darījumu izsekojamību, kā arī nodrošinās informācijas atklātību, t.i., sabiedrībai būs iespēja iegūt vispusīgu informāciju par saņemto ziedojumu izlietojumu.10. Likumprojekta 14.pants ir papildināts, ar nosacījumu, ka VID pieņem lēmumu par sabiedriskā labuma organizācijas statusa atņemšanu bez komisijas motivēta atzinuma, ja:* biedrība, nodibinājums vai reliģiskā organizācija pēc Valsts ieņēmumu dienesta rakstveida pieprasījuma tajā norādītajā termiņā nav iesniegusi pieprasīto informāciju un dokumentus;
* biedrība, nodibinājums vai reliģiskā organizācija nav iesniegusi gada pārskatu, iepriekšējā gada darbības pārskatu un turpmākās darbības plānu par kādu no tās darbības gadiem, ja atbilstoši normatīvo aktu prasībām biedrībai, nodibinājumam vai reliģiskajai organizācijai bija pienākums tos sagatavot;
* Valsts drošības iestāde ir konstatējusi un ir saņemts atzinums par konstatētajiem normatīvo aktu pārkāpumiem.
 |
| 3. | Projekta izstrādē iesaistītās institūcijas un publiskas personas kapitālsabiedrības | Par Likumprojekta izstrādi atbildīgā institūcija ir Finanšu ministrija.Likumprojekts izstrādāts, ņemot vērā VID priekšlikumus. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Nevalstiskās organizācijas, t.sk. biedrības, nodibinājumi un RO, kurām piešķirts SLO statuss.Saskaņā ar VID sniegto informāciju, pēc stāvokļa uz 2018.gada 1.janvāri ir 2755 SLO, no tām:* 2311 biedrības;
* 362 nodibinājumi;
* 82 RO.
 |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta pieņemšana neatstāj ietekmi uz tautsaimniecību un administratīvo slogu.Administratīvā sloga mazināšanas nolūkā, lai nodrošinātu nepārtrauktību Komisijas darbā, kas ir saistīta ar Komisijas locekļu maiņu gadījumos, kad kāds no Komisijas locekļiem atkāpjas no amata pienākumu pildīšanas, tādejādi nodrošinot informācijas pieejamību par Komisijas pārstāvja atkāpšanos ir vienas institūcijas rīcībā, kas ļautu daudz ātrāk un savlaicīgāk nodot informāciju par nepieciešamību veikt grozījumus MK rīkojuma sagatavošanā par Komisijas personālsastāva izmaiņām. Likumprojekts paredz, ka Komisijas personālsastāvu apstiprina VID ģenerāldirektors nevis Ministru kabinets, tādējādi mazinot administratīvo slogu.Likumprojektā noteiktais ziedojuma saņēmēja pienākums sniegt informāciju par saņemto ziedojumu izlietojumu neskar ietekmi uz valsts budžetu.Savukārt jau šobrīd VID veic informācijas apkopošanu par ziedojumiem. |
| 3. | Administratīvo izmaksu monetārs novērtējums | Administratīvās izmaksas nepārsniegs normatīvajos aktos noteiktos izdevumu apmērus, kad nepieciešams novērtējums.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojekta izstrādi 2018.gada 9.aprīlī ievietota Finanšu ministrijas tīmekļa vietnē <http://www.fm.gov.lv/lv/sabiedribas_lidzdaliba/>tiesibu\_aktu\_projekti/nodoklu\_politika#project459Nevalstisko organizāciju un Ministru kabineta sadarbības memoranda īstenošanas padomes (turpmāk – Memoranda padome) darba plānā 2018.gadam iekļauts darba uzdevums par SLO darbības vides pilnveidošanu un uzlabošanu. |
| 2. | Sabiedrības līdzdalība projekta izstrādē | Memoranda padomes 2018.gada 18.aprīļa sēdē izskatīts jautājums par Finanšu ministrijas izstrādātajiem priekšlikumiem grozījumiem Likumā.2018.gada 11.maijā Finanšu ministrijā notika sanāksme ar nevalstisko organizāciju pārstāvjiem par izstrādāto Likumprojektu. |
| 3. | Sabiedrības līdzdalības rezultāti | Memoranda padomes sēdē 2018.gada 18.aprīlī un Sabiedriskā labuma komisijas 2018.gada 12.aprīļa sēdē Finanšu ministrija informēja par grozījumiem Likumā. Notikušas tikšanās, sanāksmes, diskusijas un sarakste ar:* nevalstisko organizāciju pārstāvjiem, t.sk., SLO par SLO problēmjautājumiem;
* Korupcijas novēršanas un apkarošanas biroja pārstāvjiem jautājumā par SLO uzraudzības procesa pilnveidošanu, turpinot darbu pie SLO problēmjautājumu risināšanas, t.sk., SLO statusa piešķiršanas un uzraudzības procedūras pilnveidošanas.

2018.gada 11.maijā Finanšu ministrijas rīkotajā sanāksmē ar nevalstisko organizāciju pārstāvjiem tika izskatītas Likumprojekta normas. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā “Latvijas Vēstnesis”, kā arī tas tiks ievietots bezmaksas normatīvo aktu datu bāzē [www.likumi.lv](http://www.likumi.lv).Likums tiks ievietots VID tīmekļa vietnē. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likuma izpildes nodrošināšana tiks veikta esošo funkciju un cilvēkresursu ietvaros.Jaunas institūcijas netiek veidotas. Netiek paredzēta esošo institūciju likvidācija vai reorganizācija. |
| 3. | Cita informācija | Nav. |

Finanšu ministre D.Reizniece-Ozola

Lukšo, 67095522

Irita.Lukso@fm.gov.lv

Kalvāne, 67095526

Gundega.Kalvane@fm.gov.lv